**Správa predsedu školského výboru**

**Západného dištriktu ECAV na Slovensku za rok 2022**

**„Pamätaj na svojho stvoriteľa v dňoch svojej mladosti, skôr, ako prídu zlé dni a priblížia sa roky o ktorých povieš: Nemám v nich záľubu.“ Kaz 12,1**

**Vážený dištriktuálny konvent!**

Správu začínam analýzou a zhodnotením vyučovania náboženskej výchovy. Pri vyučovaní náboženstva vo všetkých seniorátoch ZD ECAV na Slovensku sa stretávame s viacerými rovnakými skúsenosťami. Svedčia o tom aj správy dekanov. Uplynulý rok priniesol nové skúsenosti, ale aj výzvy. Výzvou je opäť zaujať a pritiahnuť deti po dvoch rokoch korony a budovať spoločenstvo medzi nimi. Je veľmi dôležité sledovať, čo všetko na deti vplýva. Sú ako nepopísaný, čistý papier. Čo sa naň napíše, to na ňom zostane a to bude formovať ich charakter. Ako napísal Ján Amos Komenský: „Deťom treba venovať najväčšiu starostlivosť, lebo sú najcennejším Božím darom a klenotom, ktorý sa nedá s ničím porovnať.“

Vyučujúci NBV sa riadia Štátnym školským programom pre primárne a nižšie vzdelávanie a príslušným Školským vzdelávacím programom. Pri vyučovaní používajú učebnice evanjelického náboženstva a pracovné listy. Podľa nich vyučujú v súlade s učebnými osnovami pre konkrétny ročník. Pri spájaní viac ročníkov do jednej skupiny sa často používajú učebnice z jedného ročníka. NaI. stupni sa niektorí vyučujúci snažia preberať učivo s každým ročníkom zvlášť, čo je náročné na prípravu aj realizáciu na samotnej hodine. V zmiešaných ročníkoch má väčšina vyučujúcich problém s dodržiavaním učebných osnov a každý to rieši po svojom. V súvislosti s platnými osnovami stoja za zváženie postrehy k obsahu učiva z praxe: viac štúdia Biblie a poznávania našej cirkvi. Menej tém spojených s dejinami a sektami. Do pracovných zošitov zaradiť viac zábavných aktivít a celkovo ich prispôsobiť dnešnej generácii.

Prínosom je, že vyučujúci čoraz častejšie využívajú aj multimediálne zdroje: programy Kahoot, Alf, Hot Patatoes, DVD Nová nádej, materiály z Detskej misie. Pomáhajú si aj inými vhodnými pomôckami, tajničkami, kvízmi. Spievajú sa piesne z učebníc, alebo ES, alebo mládežnícke piesne, ktoré sa hodia k preberanej téme. V Považskom senioráte používajú príručku k službám Božím s názvom „Rosu dajte nebesá zhora“, ktorá je vhodnou pomôckou pri vyučovaní konfirmandov , ale i náboženskej výchovy. Príručku vydal brat konsenior ThDr. Peter Maca. Ako pozitívum vnímajú vyučujúci vznik Misijno – edukačného centra, ktoré ponúka mnohé aktivity a vzdelávania, ktorých je možné sa zúčastniť. O konaní vzdelávacích aktivít sú všetky cirkevné zbory informované. Prihlasovanie na konkrétne vzdelávacie semináre či prednášky neboli organizované centrálne za celé senioráty, ale individuálne. Preto dekani nemajú presné počty aktivít a vzdelávaní, ani počty účastníkov.

Aká je situácia z pohľadu štatistiky vo vyučovaní NBV v štátnych školách v jednotlivých seniorátoch ZD ECAV na Slovensku v roku 2022 je zaznamenané v nasledujúcej časti správy.

**Bratislavský seniorát /BAS/ - Mgr. Jana Fördös**

**Biblická olympiáda**

Všetky materiály na prípravu boli včas rozposlané farárom a katechétom. Všetci boli povzbudení k príprave svojich žiakov. Seniorálne kolo BO sa konalo online cez aplikáciu EDUPage dňa 25. marca 2022. Seniorálneho kola sa zúčastnili: CZ Modra – Kráľová, CZ Bratislava – Legionárska, CZ Šamorín, CZ Modra, CZ Svätý Jur, CZ Piešťany.

V celoslovenskom kole boli úspešní: 1. kategória - 3. miesto, 4. kategória – 2. miesto.

**Zoznam vyučujúcich s delením na ordinovaných a neordinovaných**

Neuvádzajú zoznam vyučujúcich len počty.

Ordinovaní – 32, neordinovaní – 23, počet odučených hodín - 331 + 4 = 335.

V cirkevných zboroch Šamorín, Dolné Saliby a Horné Saliby sa vyučuje evanjelické náboženstvo aj v maďarskom jazyku – 4 h.

**Hospitácie**

V kalendárnom roku 2022 vykonali 4 hospitácie. Sestra Barbora Vontorčíková 2 hospitácie:

ZŠ Dolné Zelenice a ZŠ Komenského 2 Piešťany. Sestra Jana Fördöš 2 hospitácie: ZŠ Dunajská Lužná a SSOŠ Jednota v Šamoríne.

**Zasadnutia školského výboru seniorátu – samostatne či v rámci SPK**

Bratislavský seniorát tvorí 5 dekanátov. Školskými dekanmi sú: ses. Gabriela Kmošenová, ses. Jana Fördöš,ses. Barbora Vontorčíková, br. Norbert Hajský a br. Pavel Kolár. Stretnutia školského výboru mali 2x po SPK porade kňazov seniorátu.

Členmi ŠV BAS sú: ses. Ingeborg Pavlovičová a ses. Lucia Kmecová.

Všetky potrebné informácie si odovzdávali elektronickou poštou a na SPK.

**Dunajsko – nitriansky seniorát /DNS/ - Mgr. Jaroslava Zaťková**

**Biblická olympiáda**

Do celoslovenského kola postúpilo 16 žiakov: 9 z Levíc, 4 z Pukanca, 2 z Bátoviec, 1 z Nitry. 13 z nich celoslovenské kolo absolvovalo úspešne .

**Zoznam vyučujúcich s delením na ordinovaných a neordinovaných**

Náboženskú výchovu vyučujú bratia farári a sestry farárky, okrem dvoch cirkevných zborov. V Nových Zámkoch vyučuje sestra Mgr. Silvia Kiššová a Nových Sadoch sestra Lucia Poxová.

V správe sestra dekanka zoznam vyučujúcich NBV neuviedla.

**Hospitácie**

Hospitácie neboli vykonané**.**

**Zasadnutia školského výboru seniorátu – samostatne či v rámci SPK**

Školský výbor v senioráte nemajú. Informácie sú doručované mailom od brata Mateja Oráča, o ostatných sú bratia farári a sestry farárky informovaní od školskej dekanky.

**Hontiansky seniorát / HOS/ - Mgr. Hana Peničková**

**Biblická olympiáda**

V senioráte sa BO zúčastnili žiaci zo Spojenej ZŠ s MŠ Dudince a ZŠ s MŠ Hontianske Moravce. V kategórii S1 - 8 žiakov, v kategórii S2 - 2 žiaci, v kategórii S - 1 žiak. Jonáš Villant zo Spojenej ZŠ s MŠ Dudince obsadil 1. miesto na celoslovenskom kole BO .

**Zoznam vyučujúcich s delením na ordinovaných a neordinovaných.**

Ordinovaní: Mgr. Mária Dubeková, Mgr. Miroslav Dubek, Mgr. Daniel Gdovin, Mgr.Zorica Horáková, Mgr. Dušan Hčka, Mgr. Anna Kukulová. Mgr. Hana Peničková, Mgr. Roman Sarvaš, Mgr. Peter Ján Soták, Mgr. Ján Tóth, Mgr. Višňa Tóthová, Mgr. Katarína Zaťková.

Neordinovaní: Mgr. Zuzana Kantová

**Hospitácie**

V kalendárnom roku 2022 boli vykonané 3 hospitácie: ZŠ s MŠ Hontianske Moravce, ZŠ s MŠ Dudince, ZŠ s MŠ Antona Matulu Sebechleby. Všetci vyučujúci boli na hodiny dobre pripravení. Jedna hospitácia bola na prvom stupni a dve na druhom stupni. Vyučujúci používali učebnice, pracovné listy, ale aj vlastné pomôcky. Žiaci na všetkých hodinách boli aktívni. Všetci vyučujúci navodili v triedach pokojnú atmosféru a zaujímavo motivovali nové učivo. Všetci traja vyučujúci majú dobré vzťahy s vedením školy.

**Zasadnutia školského výboru seniorátu – samostatne či v rámci SPK**

Zasadnutia ŠV seniorátu sa nekonali. Potrebné informácie odzneli v rámci SPK.

**Myjavský seniorát /MYS/ - Mgr. Lenka Sedláčková**

**Biblická olympiáda**

Školské a seniorálne kolá BO sa konali online prostredníctvom Edupage na školách v Myjave, Vrbovciach, Senici a v zborovej miestnosti CZ Senica – Čáčov. Za Myjavský seniorát sa ho zúčastnilo 30 žiakov. Z toho 14 žiakov postúpilo do celoslovenského kola

**Zoznam vyučujúcich s delením na ordinovaných a neordinovaných**

Ordinovaní: ThDr. Miroslav Hvožďara PhD, Mgr. Emília Tarabová, Mgr. Branislav Balca, Mgr. Vladimíra Balcová, ThDr. Peter Švehla, Mgr. Ivan Novomestský, Mgr. Ján Čemák, Mgr. Pavol Štefek, Mgr. Iveta Vachulová, Mgr. Ľubica Kopincová, Mgr. Ján Sadloň, Mgr. Lívia Lichancová, Mgr. Ján Lichanec.

Neordinovaní: Mgr. Dana Naďová, Mgr. Alena Mičová, Mgr. Júlia Lajdová, Mgr. Monika Černeková -Hlavinková, Mgr. Kristína Hornáková, Mgr. Tomáš Vojzola

**Hospitácie**

V MYS školská dekanka vykonala tri hospitácie. O hospitácii bol vedený záznam. Spolupráca s vedení školy bola dobrá. Hospitujúci určil hospitovaným opatrenia pri zistení nedostatkov.

**Zasadnutia školského výboru seniorátu – samostatne či v rámci SPK**

Zasadnutie ŠV seniorátu nebolo, nakoľko v senioráte nemajú. Pokiaľ išlo o vyučovanie NBV, zo strany vyučujúcich neboli žiadne požiadavky. Školská dekanka organizačne a komunikačne zabezpečovala potreby vyučujúcich a žiakov pri BO.

**Novohradský seniorát /NOS/ - Mgr. Zuzana Alcnauerová**

**Biblická olympiáda**

V roku 2022 sa konala online. Do súťaže sa zapojilo 9 žiakov a študentov. Všetci postúpili do celoslovenského kola. V kategórii S1 dvaja žiaci, z ktorých Marek Zdechovan získal 2. miesto v celoslovenskom kole. V kategórii S2 súťažilo 5 žiakov, z ktorých Oliver Hovorka získal 3. miesto v celoslovenskom kole. V kategórii S3 súťažili 2 študentky a v celoslovenskom kole získali umiestnenia v druhej polovici riešiteľov. Všetci žiaci boli z Veľkokrtíšskeho obvodu, z 2. ZŠ Veľký Krtíš, ZŠ s MŠ Čebovce, Gymnázium A. H. Škultétyho Veľký Krtíš.

Stalo sa nám aj to, že niektorí žiaci sa na BO poctivo pripravili, ale kvôli technickým problémom s prihlásením sa súťaže nemohli zúčastniť. Je nám to veľmi ľúto, pretože ak technika zabráni chuti súťažiť, míňa sa to želanému efektu motivovať žiakov hlbšie skúmať Bibliu. Veríme, že sa tomuto problému v ďalšom kole BO vyhneme. Spravíme pre to všetko.

**Zoznam vyučujúcich s delením na ordinovaných a neordinovaných**

Lučenský obvod

Ordinovaní: Mgr. Mária Hroboňová, Mgr. Ľudovít Hroboň, Mgr. Samuel Velebír, Mgr. Natália Velebírová, Mgr. Michal Gubo, Mgr. Dušan Chovanec, Mgr. Katarína Kučerová Trtolová, Mgr. Andrea Kurčík

Poltársky obvod

ordinovaní - Mgr. Ondrej Šoltés, Mgr. Timotej Devečka, Mgr. Irena Gajdošová

Veľkokrtíšsky obvod

Ordinovaní: Mgr. Ján Ruman, Mgr. Martina Rumanová, Mgr. Michal Meliško, Mgr. Dana Pavlovkinová, Mgr. Jaroslav Ďuriš, Mgr. Matej Alcnauer, Mgr. Zuzana Alcnauerová, Mgr. Soňa Pichanrčíková

Neordinovaní: Mgr. Lucia Havlíčková a Mgr. Milica Jozafová, obe majú kanonickú misiu

**Hospitácie**

V žiadnom zo školských obvodov na území nášho seniorátu nebola vykonaná hospitácia.

**Zasadnutia školského výboru seniorátu – samostatne či v rámci SPK**

Zasadnutia školského výboru seniorátuneboli uskutočnené, nakoľko je vo výbore iba jeden člen.

**Považský seniorát /POS/ - ThDr. Peter Maca, Mgr Martin Šipka**

**Biblická olympiáda**

Konala sa v online priestore v programe Edupage, v dvoch kolách. V prvom – seniorálnom kole 25. marca 2022 sa súťaže zúčastnilo z nášho Považského seniorátu 26 žiakov v prvých troch kategóriách. Do celoslovenského druhého kola súťaže postúpili úspešní riešitelia z prvého kola. Zaregistrovalo sa 326 súťažiacich, ktorí súťažili v štyroch kategóriách za štátne a cirkevné školy. Z nášho Považského seniorátu postúpilo do celoslovenského kola 22 úspešných riešiteľov a z toho jeden žiak z CZ Nitrianska Streda vyhral celoslovenské kolo biblickej olympiády v 2. kategórií štátnych škôl.

**Zoznam vyučujúcich s delením na ordinovaných a neordinovaných.**

Ordinovaní: Mgr Ján Ochdnický, Mgr. Ivo Madzin, Mgr. Renáta Madzinová, Mgr. Jozef Havrila, Mgr. Iveta Kosečková, ThDr. Eva Juríková, ThDr. Peter Maca, Mgr. Martin Bobák, Mgr. Renáta Bobáková, Mgr. Ľubomír Ďuračka, Mgr. Štefan Panuška, PaeDr. Mgr.Jaromír Šuma, Mgr. Tlkancová, Mgr. Ľuboš Činčurák, Mgr. Anna Činčuráková, Mgr. Jarmila Petrulová, Mgr. Jaroslav Jurko, Mgr. Eunika Jurková, Mgr. Monika Cipciarová, Mgr. Martin Šipka, Mgr. Božidara Bašková, Mgr. Jana Drottnerová

Neordinovaní: Mgr.Marcela Mitalová, PaedDr.. Radka Prokopenská, Mgr. Ružena Bandurová, Mgr. Jarmila Pelechová

**Hospitácie**

V tomto prebiehajúcom školskom roku sme zatiaľ na fyzickej hospitácií neboli, ale riešili sme podnety na SPK, ktoré sú aj zapracované v tejto správe a tiež sme zabezpečovali poradenskú činnosť.

**Zasadnutia školského výboru seniorátu – samostatne či v rámci SPK**

Aktuálne témy súvisiace s vyučovaním náboženskej výchovy riešime na pravidelných zasadnutiach SPK, keďže veľká väčšina vyučujúcich sú farári a farárky. Školský výbor POS samostatné zasadnutia nemá.

**Návrhy a pripomienky**

Okrem problémov s nedostatkom učebníc, čo školy zdôvodňujú menším normatívom na nákup učebníc a pomôcok, sa zo strany niektorých vyučujúcich vyskytol problém s úväzkami. Vyučujúci, ktorí mali doteraz riadnu pracovnú zmluvu boli vedením školy od tohto školského roka preradení na dohodu, čo vedenie školy odôvodňuje potrebou šetrenia.

Prihlasovanie na konkrétne vzdelávacie semináre či prednášky neboli organizované centrálne za celý seniorát, ale individuálne. Preto z tohto dôvodu nemáme presné počty účastníkov a ani počty vzdelávaní.

**Rimavský seniorát /RIS/ - Mgr. Iveta Korenková**

**Biblická olympiáda**

Biblickej olympiády sa zúčastnili deti z 1. kategórie. 1 . miesto obsadila Blanka Kristi Lendvorska a 3. miesto obsadila Stela Šalová.

**Duchovná pieseň**

V duchovnej piesni bol v zlatom pásme víťazom Adam Sitanko, v striebornej kategórii sa umiestnil Marko Marčiny a v bronzovej kategórii sa umiestnila Viktória Laitines Slovak.

**Zoznam vyučujúcich s delením na ordinovaných a neordinovaných**

Náboženstvo na štátnych školách vyučujú: Mgr. Tímeo Csétányi, Bc. Tibor Lócy, Mgr. Iveta Korenková, Mgr. Milan Krivda, Mgr. Roman Roskoš, Mgr. Vladimír Ticháň, Mgr. Filip Púpala, Bc. Elena Meszarosova, Mgr. Viktória Lisáková, Mgr. Štefan Gabčan

**Hospitácie**

Hospitáciu majú naplánovanú v 2. polroku, nakoľko v 1. polroku bolo chrípkové obdobie dosť dlhé.

**Zasadnutia školského výboru seniorátu – samostatne či v rámci SPK**

Školský výbor prebieha v rámci SPK. Počas roka prebiehajú mnohé školenia, ktorých je možné sa zúčastniť v rámci ECAV.

**Zvolenský seniorát ŽVS/ - Mgr. Renáta Rényeiová**

**Biblická olympiáda**

Seniorálne kolo Biblickej olympiády z evanjelického náboženstva a náboženskej výchovy sa konalo 25. marca 2022 v online priestore, cez portál Edupage. Úspešní riešitelia postúpili do celoslovenského kola (29. apríla 2022). Mali sme 4 úspešných riešiteľov v kategórii C4 (C - cirkevné školy), 3 žiakov v rámci kategórie S1 (S – štátne školy), 3 v kategórii S2 a 2 žiakov v kategórii S3.

**Zoznam vyučujúcich s delením na ordinovaných a neordinovaných.**

Ordinovaní: Mgr. Roman Dovala, Mgr. Daniel Koštial, Mgr. Slávka Koštialová, Mgr. Radim Pačmár, PhD., Mgr. Štefan Škorupa, Mgr. Daniel Duraj, Mgr. Beata Šalamun Fraňová, Mgr. Anna Jakušová, Mgr. Ján Jakuš, Mgr. Jozef Pacek, Mgr. Renáta Rényeiová, Mgr. Ján Čáby, Mgr. Peter Kevický, Mgr. Ján Mojzsis, Mgr. Lívia Mojzsisová, Mgr. Branislav Kováč

Neordinovaní: Mgr. Jana Tureková – CZ Banská Bystrica – má kanonickú misiu, Mgr. Gabriel Stach – CZ Banská Bystrica – má kanonickú misiu, Mgr. Michal Straňák – CZ Kremnica – má kanonickú misiu, Mgr. Martin Drienovský – CZ Radvaň – má kanonickú misiu, Mgr. Zuzana Imene – CZ Radvaň – má kanonickú misiu, Mgr. Jana Sedliaková – CZ Brezno – má kanonickú misiu, Bc. Milan Mojžiš – CZ Zvolen – má kanonickú misiu, Mgr. Silvia Pivarčiová – CZ Zvolen – má kanonickú misiu

**Hospitácie**

V uplynulom roku sa nekonali žiadne hospitácie. Prístup do škôl bol ešte sčasti obmedzený podľa COVID situácie, resp. pravidiel stanovených dokumentom Ministerstva školstva „Zelená otvoreným školám“.

**Zasadnutia školského výboru seniorátu – samostatne či v rámci SPK**

Školský výbor seniorátu nezasadal. V prípade potreby si vyučujúci odovzdávame informácie navzájom.

**Návrhy a pripomienky**

Sestra dekanka konštatuje, že nie je vhodnou osobou na funkciu školského dekana vzhľadom na to, že nešoféruje a už dlhodobo tri dni v týždni sama vyučuje NBV. Tieto faktory treba určite vziať do úvahy pri nasledujúcej voľbe školského dekana. Je ochotná naďalej pomôcť, poradiť kolegom v rámci platnej legislatívy, nakoľko v jednej zo škôl, kde učí, sa venuje otázkam profesijného rozvoja v značnej miere a zúčastňuje sa rôznych pracovných seminárov a stretnutí. Absolvovala vzdelávanie v ZŠ T. G. Masaryka Ľubietová. Išlo o pracovné semináre, stretnutia a tiež vzdelávania v rámci PK: aktivizujúce metódy vo vyučovaní, čitateľská gramotnosť a práca so žiakmi so zdravotným znevýhodnením.

**Štatistika vyučovania NV**

|  |  |  |  |
| --- | --- | --- | --- |
| Seniorát | Školský rok  2021/2022 | Školský rok  2022/2023 | Rozdiel |
| Bratislavský | 1367 | 1595 | +228 |
| Dunajsko-nitriansky | 336 | 325 | -11 |
| Hontiansky | 361 | 358 | -3 |
| Myjavský | 889 | 879 | -10 |
| Novohradský | 682 | 689 | +7 |
| Považský | 1306 | 1306 | -0 |
| Rimavský | 329 | 338 | +9 |
| Zvolenský | 1052 | 989 | -63 |
| **Spolu ZD:** | **6322** | 6479 | **+157** |

Tabuľka so štatistikou žiakov navštevujúcich NV v jednotlivých ročníkoch a typoch škôl je uvedená v prílohe tejto správy.

V tabuľke tejto správy je možné vidieť iba sumárny počet žiakov NBV v seniorátoch a jeho porovnanie s predchádzajúcim školským rokom. Tak ako vo vlaňajšej správe musím konštatovať rovnaké závery. Žiadna výrazná pozitívna zmena nenastala. Hodiny NV sú zaraďované pred, alebo po skončení vyučovania, nedostatok zručností vyučujúcich pri vyučovaní v spájaných ročníkoch, malá možnosť podeliť sa so skúsenosťami s inými vyučujúcimi NV, ako aj iných predmetov. Malý záujem o poskytované vzdelávacie aktivity. Jediná cesta, ako vyriešiť tieto otázky je vhodná motivácia vzdelávať sa a vhodné formy ohodnotenia tých, ktorí majú záujem sa vzdelávať. Vzdelávacie možnosti ponúka v plnom rozsahu EMC, len je potrebná ochota ich využívať. Povzbudzujúco pôsobí, že po obsahovej stránke sa dá všeobecne konštatovať, že vyučujúci v prevažnej miere prispôsobovali výber tém z platných učebných osnov situácii, v ktorej vyučovali. Pri vyučovaní používali učebnice schválené cirkvou a online materiály zo stránky ecav.sk /náboženstvo/, vzdelávacie programy (ALF) ako aj vlastné materiály a používali tiež komunikačné aplikácie (Edupage, Skype, Zoom, a iné).

Rezervy sú v aj počte žiakov prihlásených na NBV v SŠ. Je potrebné vyvinúť väčšie úsilie v mestských CZ, ktoré majú na svojom území SŠ. Už v priebehu 2. polroka je nutné podávať žiadosti na školy o vyučovanie NBV v nasledujúcom školskom roku. Je nutné dodržať termín stanovený legislatívou.

**Cirkevné školstvo**

O našich evanjelických cirkevných školách na území ZD ECAV samostatnú správu predkladá Ing. Roman Žilinčík, tajomník pre cirkevné školy ZD ECAV na Slovensku.

**Činnosť Školského výboru Západného dištriktu ECAV na Slovensku**.

Školský výbor ZD ECAV ako poradný orgán presbyterstva ZD v uplynulom roku pracoval v zložení: Mgr. Peter Weis – predseda, Mgr. Zuzana Alcnauerová – podpredsedníčka, Ing. Roman Žilinčík – tajomník pre CŠ ZD ECAV a vyššie menovaní školskí dekani seniorátov ZD ECAV.

V prvom polroku sa zasadnutie ŠV neuskutočnilo.

V druhom polroku sa zasadnutie ŠV uskutočnilo dňa 7.10.2022 v BÚ ZD ECAV na Slovensku vo Zvolene. Hlavným bodom programu zasadnutia bola prednáška „Usporiadanie učiva NBV v  ČTP /lektor Mgr. Daniela Naďová./ Prednášku prítomným členom z dôvodu onemocnenia odprezentovala online. V úvode sa venovala tvorbe učebných osnov. V ďalšej časti prezentovala praktické ukážky vyučovacej hodiny. Prvú na tému Mojžiš pre zmiešané ročníky 1 – 4 a druhú na tému 10 Božích prikázaní s myšlienkami pre prvý aj druhý stupeň. V závere oboznámila členov ŠV s prípravou nových osnov z dôvodu prípravy nového štátneho vzdelávacieho programu. Prednáška bola prínosom.

**Zasadnutia ŠV ECAV**

Z titulu svojich funkcií sme sa aj s bratom tajomníkom pre CŠ ZD ECAV zúčastnili všetkých zasadnutí ŠV ECAV. Z titulu svojej funkcie som aj členom Správnej rady Fondu vzdelávania ECAV na Slovensku. Zasadnutie Správnej rady Fondu vzdelávania ECAV na Slovensku sa uskutočnilo po skončení zasadnutí ŠV ECAV. Pravidelne som sa zúčastňoval aj zasadnutí dištriktuálneho presbyterstva.

**Internetová stránka** [**www.skoly.ecav.sk**](http://www.skoly.ecav.sk/)

Poskytovala informácie, ktoré sa týkajú vyučovania predmetu náboženská výchova v štátnych školách a predmetu evanjelické náboženstvo v našich ev. školách: platné učebné osnovy, vzdelávacie štandardy, štátne a cirkevné školské legislatívne predpisy, pracovné ponuky, pozvánky na vzdelávacie aktivity, atď.

**Záver**

Ďakujem Pánu Bohu za to, že máme možnosť vyučovať NBV v školách. Ďakujem všetkým vyučujúcim náboženskej výchovy za trpezlivosť, ochotu a vernosť vo vyučovaní detí Božím pravdám. Prosím Ducha Svätého, aby všetkým vyučujúcim bol v ich neľahkej službe aj naďalej pomocníkom a radcom. Ďakujem aj všetkým členom ŠV ZDECAV za ich svedomitú a zodpovednú prácu ktorou prispievajú k skvalitneniu vyučovania NBV.

Ďakujem pani riaditeľke Biskupského úradu a jej spolupracovníčkam za pomoc pri organizačnom zabezpečovaní zasadnutí ŠV ZD ECAV.

Vypracoval: Mgr. Peter Weis

predseda ŠV ZD ECAV na Slovensku v Kremnici 28.3.2023

**Príloha č.1**

Vyučovanie náboženskej výchovy ECAV podľa ročníkov v jednotlivých seniorátoch



**Príloha č.2**

Správa o tvorbe a čerpaní Fondu pre cirkevné školstvo

**Dištriktuálne presbyterstvo 23. novembra 2022:**

*Uznesenie č. 2022/72* Dištriktuálne presbyterstvo schvaľuje žiadosť **Evanjelického gymnázia Banská Bystrica** o príspevok z Fondu pre cirkevné školstvo ZD ECAV na Slovensku vo výške **9.260 €**

*Uznesenie č. 2022/73* Dištriktuálne presbyterstvo schvaľuje žiadosť **Evanjelického gymnázia Tisovec**

a) o príspevok z Fondu pre cirkevné školstvo ZD ECAV na Slovensku vo výške **7.400 €**

b) o príspevok z Fondu pre cirkevné školstvo ZD ECAV na Slovensku vo výške **1.003,50 €**

*Uznesenie č. 2022/74* Dištriktuálne presbyterstvo schvaľuje žiadosť **Evanjelického lýcea Bratislava** o príspevok z Fondu pre cirkevné školstvo ZD ECAV na Slovensku vo výške **6.400 €**

*Uznesenie č. 2022/75* Dištriktuálne presbyterstvo schvaľuje žiadosť **Evanjelickej základnej školy Zlatice Oravcovej Rimavská Sobota** o príspevok z Fondu pre cirkevné školstvo ZD ECAV na Slovensku vo výške **7.000 €** na nákup nových tabúľ.

*Uznesenie č. 2022/76* Dištriktuálne presbyterstvo schvaľuje žiadosť **CZ Modra Kráľová** o príspevok z Fondu pre cirkevné školstvo ZD ECAV na Slovensku vo výške **216,80 €**

Žiadosť EZŠ Rimavská Sobota o príspevok z FCŠ bola v celkovej výške 22 000 € (15 000 € na opravu a výmenu vykurovacích telies a 7 000 € na výmenu školských tabúľ), kde bola podporená sumou 7 000 € na výmenu školských tabúľ. Ostatné žiadosti boli podporené v požadovanej výške.

**Uvedené žiadosti o príspevok z FCŠ sú uložené na BÚ ZD ECAV vo Zvolene.**

|  |  |  |  |  |  |
| --- | --- | --- | --- | --- | --- |
| **Stav FCŠ    k 1.1.2022** | **Prírastok na FCŠ** | **Čerpanie FCŠ** | **Stav účtovný k 31.12.2022** | **Nedoplatky k 31.12.2022** | **Stav disponibilný k 31.12.2022** |
| 154 967,87 | 65 893,5 | 26 078,26 | 194 783,11 | 43 938,23 | 150 844,88 |

**Predpoklad príjmov v roku 2023:**

Z dištriktuálneho príspevku za rok 2023 by malo prísť do FCŠ: **15 627,60 €**

Príspevok vo výške 2% z prenájmu a predaja majetku, ktorý je tiež prírastkom do FCŠ v tomto čase nevieme stanoviť, pretože ešte nemáme od CZ ZD ECAV Výkazy hospodárenia za rok 2022.